15. ΑΠΟΦΑΣΙΣ ΣΥΜΒΟΥΛΙΟΥ ΠΟΛΙΤΙΚΗΣ  ΑΜΥΝΗΣ Αριθ. 37 της 26 Ιαν./25 Φεβρ. 1971  (ΦΕΚ Β΄ 153) Περί προμηθείας, εγκαταστάσεως, συντηρήσεως Σειρήνων Συναγερμού και ετέρων μέσων υπό Δήμων, Κοινοτήτων, Δημοσίων Ανεξαρτήτων Ιδρυμάτων (Δ.Α.Ι.) ως Ανεξαρτήτων Ιδρυμάτων (Α.Ι.). 1.Το Συμβούλιον Πολιτικής Αμύνης (Σ.Π.Α.), συγκληθέν δυνάμει της υπ' αριθ. ΕΠ 112/1/21/29.12.70 διαταγής ΓΕ.Δ.Π.Α./Χ. κατ' επιταγήν των διατάξεων του άρθρ. 6 του Α.Ν. 2372/1940 "περί Παθητικής Αεραμύνης της Χώρας" μετονομασθείσης δια του από 3/10.2.1954 Β.Δ/τος εις "Πολιτικήν Άμυναν" και των υπ' αριθ. 2/5.1.51 και 1/60 αποφάσεων του Α.Σ.Ε.Α., συνελθόν εις συνεδρίασιν και λαβόν υπ' όψιν: α)Τας διατάξεις των άρθρ. 2, 3, 6, 14 και 17 του Α.Ν. 2372/1940 "περί Παθητικής Αεραμύνης της Χώρας". β)Την υπ' αριθ. 2/5.1.1951 απόφασιν του Πολεμικού Συμβουλίου (Α.Σ.Ε.Α.) "περί υποχρεωτικής εγκαταστάσεως κλπ. Σειρήνων Συναγερμού". γ)Την υπ' αριθ. 1/1960 απόφασιν του Α.Σ.Ε.Α. "περί υποχρεωτικής οργανώσεως των Πολιτικών Κρατικών Υπηρεσιών από πλευράς Πολ. Αμύνης". δ)Την από 31.10.1970 εισήγησιν της ΓΕΔΠΑ/Χ καθ' ην το υφιστάμενον νυν σύστημα Συναγερμού του πληθυσμού δια των υπαρχουσών σειρήνων δεν κρίνεται ικανοποιητικόν. ε)Το υπ' αριθ. 37/26.1.1971 πρακτικόν συνεδριάσεώς του, επί του αναγκαιούντος κατά Δήμον, Κοινότητα, Δ.Α.Ι. και Α.Ι. αριθμού και είδους σειρήνος, αποφασίζει: α.Δήμοι και Κοινότητες. Ο απαιτούμενος κατ' ελάχιστον αριθμός και είδος των υποχρεωτικώς εγκατασταθησομένων σειρήνων δι' έκαστον Δήμον ή Κοινότητα ως ο από 26.1.1971 Πίναξ Παράρτημα "Α" κοινοποιούμενος αρμοδίως. β.Δημόσια Ανεξάρτητα Ιδρύματα και Ανεξάρτητα Ιδρύματα. 1)Άπαντα τα Δ.Α.Ι. και Α.Ι. τα εγκατεστημένα εκτός κατωκημένων περιοχών και εκτός εμβελείας σειρήνων των Δήμων ή Κοινοτήτων αναλόγως της δυνάμεως του χρησιμοποιημένου προσωπικού υποχρεούνται να προμηθευτούν, εγκαταστήσουν και συντηρούν σειρήνας Συναγερμού ως και έτερα μέσα Συναγερμού ως κάτωθι: α)Άνω των 100 ατόμων ανά μίαν ηλεκτροκίνητον και μίαν χειροκίνητον ως εφεδρικήν. β)Από 50 έως 100 άτομα ανά μίαν χειροκίνητον. γ)Κάτω των 50 ατόμων δεν υποχρεούνται εις την προμήθειαν σειρήνων. Ταύτα να οργανώσουν σύστημα Συναγερμού δια την ειδοποίησιν του προσωπικού των δια κωδώνων ή ετέρων ηχητικών ή φωτεινών μέσων. Εις ην περίπτωσιν τινά τούτων χαρακτηρισθούν ως ζωτικής σημασίας δια το Έθνος, υποχρεούνται να εγκαταστήσουν και συντηρούν επιπροσθέτως χειροκινήτους σειρήνας Συναγερμού. 2)Τ' ανωτέρω Ιδρύματα υποχρεούνται επί πλέον να εγκαταστήσουν και συντηρούν εντός των χώρων εργασίας του προσωπικού των και έτερα πρόσθετα επιβοηθητικά μέσα συναγερμού (ηχητικά ή φωτεινά σήματα κλπ.) δια την ειδοποίησιν του προσωπικού εις ην περίπτωσιν ο παραγόμενος εντός του Δ.Α.Ι. ή Α.Ι. (εργοστάσιον κλπ) θόρυβος ή έτεροι παράγοντες καλύπτουν την ακουστικότητα των εγκατεστημένων κυρίων μέσων συναγερμού. 3)Τα Δ.Α.Ι. και Α.Ι. άτινα είναι εγκατεστημένα εντός των κατωκημένων περιοχών και ευρίσκονται εντός της εμβελείας σειρήνος της περιοχής Δήμου ή Κοινότητος δεν υποχρεούνται εις την προμήθειαν σειρήνος, υποχρεούνται όμως να εγκαταστήσουν και συντηρούν ηχητικά μέσα ή φωτεινά σήματα εις τους χώρους εργασίας και παραμονής του εργαζομένου προσωπικού των. 3.Αι θέσεις εγκαταστάσεως και χειρισμού των ηλεκτροκινήτων σειρήνων των πόλεων και κωμοπόλεων καθορίζονται ως κάτωθι: α)Ανά μίαν εις έκαστον κτίριον Ο.Τ.Ε. (Βασική). β)Ανά μίαν εις τα κτίρια των Αστυνομικών Τμημάτων ή Σταθμών Χωροφυλακής, δοθέντος ότι ταύτα λειτουργούν επί 24ώρου βάσεως. γ)Τυχόν έτεραι αναγκαιούσαι σειρήνες προς κάλυψιν περιοχής να εγκαθίστανται εις τα πλέον κατάλληλα κτίρια, ώστε να καλύπτηται πλήρως η υπόλοιπος περιοχή. Εις την περίπτωσιν ταύτην αι θέσεις των σειρήνων καθορίζονται υπό Επιτροπής αποτελουμένης εκ του Διοικητού της οικείας Δ.Π.Α. ή Αναπληρωτού τούτου, του Δ/τού του Τ.Π.Α. και αντιπροσώπου του οικείου Δήμου. δ)Εις ην περίπτωσιν τα κτίρια Ο.Τ.Ε. ή Α.Τ. κρίνονται ακατάλληλα λόγω ύψους κλπ. αιτίων, αι σειρήνες να εγκαθίστανται εις τα αμέσως πλησιέστερα κτίρια, άτινα δεσπόζουν της περιοχής. ε)Ο χειρισμός των Ηλεκτροκινήτων σειρήνων θα ενεργήται εκ των θέσεων των Αξ/κών Συναγερμού Π.Α. των ΚΣ/ΟΤΕ ή των Αξιωματικών Υπηρεσίας των Τμημάτων ή Σταθμών Χωρ/κής, των δε υπολοίπων εκ θέσεως ευρισκομένης εις την είσοδον του κτιρίου (θυρωρού) εις ο είναι εγκατεστημένη η σειρήν. (Αντί της σελ. 994,01)  Σελ. 994,01(α) Τεύχος 483 - Σελ. 85 Παθητική Αεράμυνα 36.Λ.α.14-15 ς)Πλησίον εκάστης Ηλεκτροκινήτου σειρήνος θα τοποθετήται υποχρεωτικώς και ανά μία χειροκίνητος τοιαύτη ως εφεδρική δια την περίπτωσιν βλάβης της Ηλεκτροκινήτου ή διακοπής ρεύματος. ζ)Κατ' εξαίρεσιν εις την περιοχήν της Α.Δ.Π.Α/Α δεν θα τοποθετηθούν Ηλεκτροκίνητες σειρήνες εις τα κτίρια Ο.Τ.Ε. δια τεχνικούς λόγους. 4.Αι θέσεις εγκαταστάσεως των Ηλεκτροκινήτων και χειροκινήτων Σειρήνων των Δ.Α.Ι. και Α.Ι. θα είναι επί της οροφής δεσπόζοντος κτιρίου του Δ.Α.Ι. ή Α.Ι. Ο χειρισμός της Ηλεκτροκινήτου σειρήνος θα ενεργήται εκ προκαθοριζομένου σημείου υπό του Αρχηγού ή Υπαρχηγού Πολιτικής Αμύνης του Ιδρύματος τούτου ή των αναπληρωτών αυτών. 5.Δήμοι και Κοινότητες πληθυσμού κάτω των 3.000 κατοίκων, δεν υποχρεούνται εις την προμήθειαν σειρήνων επί του παρόντος. Ούτοι υποχρεούνται να οργανώσουν σύστημα συναγερμού του πληθυσμού των δια των κωδώνων των Εκκλησιών, σημάντρων ή άλλων ηχητικών μέσων. Η προμήθεια σειρήνων Ηλεκτροκινήτων-χειροκινήτων υπό τούτων είναι προαιρετική. 6.Προς διαπίστωσιν της καλής λειτουργίας των σειρήνων Συναγερμού (Ηλεκτροκινήτων - Χειροκινήτων) ως και ετέρων μέσων συναγερμού (κωδώνων, φωτεινών ή ηχητικών σημάτων) και της καλύψεως ή ου της περιοχής εκάστου Δήμου, Κοινότητος, Δ.Α.Ι. ή Α.Ι. υπό τούτων, να δοκιμάζωνται ταύτα κατά συχνά χρονικά διαστήματα κατόπιν διαταγής της ΓΕ.Δ.Π.Α./Χ. Εάν εκ των δοκιμαστικών ηχήσεων διαπιστωθή ότι δεν καλύπτεται πλήρως η περιοχή Δήμου τινός ή Κοινότητος, Δ.Α.Ι. ή Α.Ι. η οικεία Αρχή Πολιτικής Αμύνης να αναφέρη ιεραρχικώς τούτο εις ΓΕ.Δ.Π.Α./Χ προς έκδοσιν νέας αποφάσεως υπό του Σ.Π.Α. 7.Η ΓΕ.Δ.Π.Α./Χ. να εκδώση τας αναγκαιούσας τεχνικάς οδηγίας και λεπτομερείας δια την εγκατάστασιν, συντήρησιν, λειτουργίαν και χειρισμόν των σειρήνων συναγερμού. 8.Η προμήθεια και εγκατάστασις των σειρήνων και ετέρων μέσων συναγερμού, δέον να έχη περατωθή μέχρι 31 Δεκ. 1973. Εν Αθήναις τη 26 Ιαν. 1971 Ο Πρόεδρος Τα μέλη (υπογραφή) (υπογραφαί) Η παρούσα δημοσιευθήτω δια της Εφημερίδος της Κυβερνήσεως. Σελ. 994,02(α) Τεύχος 483 - Σελ. 86 